  Виталий Пронин Сочиын ортчись инвестиционной форумын радъяськиз «Визьмо кар - улонлэн выль ӟечлыкез» кенешон. Отчы пыриськиз Удмуртилэн Тӧроез Александр Бречалов. Кенешон дыръя Александр Бречалов дэмлаз кылдытыны огъя справочник. Кыӵе ке усто проект кылдӥз ке, сое соку ик отысь адӟыны мед луоз, нош мукет улосвылъёс, каръёс сое асэстыны мед быгатозы.- Визьмо кар - со город, кытын улонэ пыӵало визьмо малпанъёс, - кенешонэз усьтыса, шуиз Александр Бречалов. - Та бордын ми али гинэ ужаны кутскиськом ай. Удмурт Элькунэ вуыса, мон пумиськи трос ужпумъёсын, шуг-секытъёсын. Кылсярысь, эскеронъёс возьмато, 70 процентэз Ижын улӥсьёс шутэтскон нуналъёсы коркаосысьтызы уг потало шуыса. Малпамы вераськыны калыкен, кызьы ортчытоно бадӟым шулдыръяськонъёсты, кылсярысь, Россилэсь но Ижкарлэсь нуналъёссэс. Трос пӧртэм дэмланъёс чузъяськизы. Озьы 3 нунал куспын радъямы 297 ужрад. Тросэз соос пӧлысь - калыклэн малпанъёсызъя. Калыкен кенешыса ик, лэсьтэмын Ижысь Гогольлэн бульварез. Мылысь-кыдысь ужало Глазовысь урбанистъёс. Нош Можгалан туэ пуктэмын каток, кудӥз капчиен пӧрме концерт возьматон интылы но. Кенешон дыръя Александр Бречалов дэмлаз кылдытыны огъя справочник. Кыӵе ке усто проект кылдӥз ке, сое соку ик отысь адӟыны мед луоз, нош мукет улосвылъёс, каръёс сое асэстыны мед быгатозы. Сергей Захаров Туспуктэм: udmurt.ru  